Politiet var lørdag eftermiddag massivt til stedet ved Bazar Vest i Brabrand, hvor en mand er blevet stukket ned.

Over for B.T. forklarer Michael Ørum Møldrup, der er vagtchef ved Østjyllands Politi, at den tilskadekomne mand blev kørt til operation på hospitalet.

»Jeg kan ikke på nuværende tidspunkt sige, hvor alvorligt det er. Men det er alvorligt nok til, at han skulle opereres,« siger Michael Ørum Møldrup.

Senere lørdag aften skrev Østjyllands Politi på Twitter, at der var udbrudt et større slagsmål foran bazaren.

Tumulten endte med, at to mænd blev udsat for slag og spark, og at den ene blev knivstukket.

Update Bazar Vest: Et større slagsmål endte med at 2 mænd dels blev udsat for slag og spark og dels et knivstik. Den knivstukne mand er uden for livsfare og begge behandles pt. på hospitalet. Vi efterforsker i øjeblikket og har derfor ikke yderligere oplysninger.#politidk — Østjyllands Politi (@OjylPoliti) 16. marts 2019

Den knivstukne mand er - som tweetet indikerer - uden for livsfare, og begge involverede behandles lørdag aften på hospitalet.

Ved du noget om sagen, vil B.T. gerne høre fra dig. Skriv på 1929@bt.dk eller på facebook, Tak.